
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1737 (1) 

Κήρυξη αναδασωτέας έκτασης 5.850 μ 2 στη θέση «Μά¬ 
ταιου» περιφέρειας Κοινότητας Χειμαδιού του Νομού 
Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 


2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των 
δασών και δασικών εν γένει εκτάσεων της χώρας» και συ¬ 
γκεκριμένα: 

α. Του άρθρου 41 παρ. 1 

β. Του άρθρου 38 παρ. 1 

4. Τις αριθ. 160417/8.7.1980 και 182447/24.9.1980 
Διαταγές του Υπ. Γεωργίας. 

5. Την από 1146/2.7.93 πρόταση της Διεύθυνσης Δα¬ 
σών Πρέβεζας, για κήρυξη ως αναδασωτέας της αναφε- 
ρομένης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την αποκατά¬ 
σταση της δασικής βλάστησης που καταστράφηκε από 
παράνομη αποψίλωση την έκταση των 5.850 μ 2 που βρί- 
σκεαι στη θέση «Μάταιου» περιφέρειας Κοινότητας Χει¬ 
μαδιού του Νομού Πρέβεζας και προσδιορίζεται από τα 

στοιχεία 1-2-3-4-.-17-18-1, όπως φαίνονται στο 

συνημένο διάγραμμα, το οποίο αποτελεί αναπόσπαστο 
μέρος της αποφάσες αυτής και έχει όρια: 

ΑΝΑΤΟΛΙΚΑ: Με κληροτεμάχια και κατεχόμενη Κοινο¬ 
τική έκταση. 

ΔΥΤΙΚΑ: Με κληροτεμάχια και κατεχόμενη Κοινοτική 
έκταση. 

ΒΟΡΕΙΑ: Με αγροτικό δρόμο και κατεχόμενη Κοινοτική 
έκταση. 

ΝΟΤΙΑ: Με κληροτεμάχια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 5 Ιουλίου 1993 

Ο Νομάρχης 
ΔΗΜ. ΤΣΙΑΜΑΚΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Τροποποίηση του εγκεκριμένου ρυμοτομικού σχεδίου του 

Δήμου Γαλατσίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,9 και 70 του Ν. Δ/τος της 
17.7.1923 «Περί σχεδίου πόλεων κ.λπ.» (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 23 παρ. 1 εδ. ιδ του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις του άρθρου 99 (παρ. 3) του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α' 101) όπως αντικαταστάθηκε με την παρ. 2 
του άρθρου 7 του Ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94). 

4. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

5. Το υπ’ αριθ. 5566/25.10.1991 έγγραφο του Οργανι¬ 
σμού Αθήνας προς τον Δήμο Γαλατσίου και το γεγονός ότι 
παρήλθε άπρακτη η προθεσμία του άρθρου 31 παρ. 3 του 
Δ.Κ.Κ./π. δ/γμα 323/1989 (Α' 146). 

6. Την 8/συν. 6η/28.5.1992 γνωμοδότηση της Εκτελε¬ 
στικής Επιτροπής του Οργανισμού Αθήνας. 

7. Τις διατάξεις του άρθρου 29Α' του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις διατάξεις αυτού του Δ/ 
τος δεν προκαλείται δαπάνη σε βάρος του κρατικού προϋ¬ 
πολογισμού και του οικείου Ο.Τ.Α. 

8. Τις 89/1993 και 317/1993 γνωμοδοτήσεις του Συμ¬ 


βουλίου της Επικράτειας με πρόταση του Υφυπουργού 
Περιβάλλοντος Χωροταξίας και Δημοσίων Έργων, αποφα¬ 
σίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του Δήμου Γαλατσίου (Ν. Αττικής) στα Οικο¬ 
δομικά Τετράγωνα 124,125,127 και 128 που περικλείο¬ 
νται από τις οδούς Πρωτοπαπαδάκη, Έβρου και Δράμας 
με την μετατόπιση των οικοδομικών και ρυμοτομικών 
γραμμών όπως φαίνεται στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από το Προϊ¬ 
στάμενο της Δ/νσης Τοπογραφικών Εφαρμογών με την 
72172/1993 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2 

Στη περιοχή της οποίας τροποποιείται το σχέδιο, στο 
πρόσωπο των οικοπέδων οικοδομημένων ή μη καταργείται 
το προβλεπόμενο από το εγκεκριμένο σχέδιο προκήπιο 
και επιβάλλεται νέο πλάτους τριών (3) μέτρων όπως φαί¬ 
νεται στο ίδιο διάγραμμα. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΓΕΩΡΓΙΟΣ ΒΟΥΛΓΑΡΑΚΗΣ 

(3) 

Τροποποίηση του από 4.7.1992 Π.Δ/τος «Έγκριση πραγ¬ 
ματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου 

Δήμου Χαλανδρίου (Ν. Αττικής)» (Δ' 746). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α' 138), όπως τροπο¬ 
ποιήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154) όπως τροποποιήθηκε με το υπ’ 
αριθ. 367/1987 Π.Δ/γμα (Α' 163). 

4. Τις διατάξεις του άρθρου 23 της παρ. 1 (εδ. ιδ) του Ν. 
1558/85 «Κυβέρνηση και κυβερνητικά όργανα» (Α' 137). 

5. την Υ. 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη (Β' 744). 

6. Την 26090/5.2.1993 αίτηση της ετερορρύθμου εται¬ 
ρείας με την επωνυμία «Γ. ΜΑΡΙΝΗΣ - I. ΤΟΥΜΠΑΣ - Π. 
ΜΑΡΙΝΗΣ και Σια Ε.Ε.». 

7. Την 539/1991 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Την 30531 /17.1.1992 απόφαση του Υπουργού Περι¬ 
βάλλοντος Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης, με πρόταση του 
Υφυπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Αρθρο 1 

Το από 4.7.1992 Π.Δ/γμα «Έγκριση πραγματοποίησης 
μεταφοράς συντελεστή δόμησης σε ακίνητο που βρίσκε¬ 
ται εντός του ρυμοτομικού σχεδίου Δήμου Χαλανδρίου (Ν. 
Αττικής), (Δ' 746), τροποποιείται ως εξής: 

1. Η παρ. 1 του άρθρου 1 αντικαθίσταται ως εξής: 

«1. Εγκρίνεται η πραγματοποίηση μέρους της μετα¬ 


φοράς του συντελεστή δόμησης που εγκρίθηκε με το 
9.7.1991 Π.Δ/γμα (Δ' 557) από το βαρυνόμενο ακίνητο, 
που βρίσκεται εντός του ρυμοτομικού σχεδίου Αθηνών και 
επί των οδών Σαπφούς και Κορίνης, για το οποίο έχει εκ- 
δοθεί ο 3010/91 σχετικός τίτλος δικαιώματος μεταφοράς 
συντελεστή δόμησης, στο όνομα Ιωάννη και Θεανώς Λα- 
μπροπούλου, σε άλλο ακίνητο (ωφελούμενο) που βρίσκε¬ 
ται εντός του ρυμοτομικού σχεδίου Χαλανδρίου (Ν. Αττι¬ 
κής) επί της οδού Ζαλοκώστα 6 και Παράσχου για το οποίο 
υφίσταται δικαίωμα πραγματοποίησης μεταφοράς συντε¬ 
λεστή δόμησης υπέρ της Αικατερίνης συζ. Αλεξάνδρου 
Ψύχα, το γένος Κωνσταντίνου και Ελένης Δρυμούδη, 
όπως το ωφελούμενο ακίνητο φαίνεται με στοιχεία Α, Β, 
Γ, Δ, Ε, Ζ. Η, Α στο σχετικό πρωτότυπο διάγραμμα σε κλι¬ 
μάκιά 1:200 και 1:500 που θεωρήθηκε από τον Προϊστά¬ 
μενο της Δ/νσης Τοπογραφικών Εφαρμογών με την 
71205/1992 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα». 

2. Μετά την παρ. 3 του άρθρου 1 προστίθεται παρ. 4, ως 
εξής: 

«4. Πριν την χορήγηση της οικοδομικής άδειας πρέπει 
να προσκομισθεί στην αρμόδια πολεοδομική υπηρεσία 
από τους εν διαφερόμενους πιστοποιητικό από το οικείο 
υποθηκοφυλάκειο για τη σημείωση στη μερίδα της δι¬ 
καιούχου του παρόντος Π.Δ/τος καθώς και βεβαίωση από 
την αρμόδια υπηρεσία του Υπουργείου Περιβάλλοντος 
Χωροταξίας και Δημοσίων Έργων ότι ακυρώθηκε ο 
3010/91 ονομαστικός τίτλος δικαιώματος μεταφοράς συ¬ 
ντελεστή δόμησης». 

Αρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 6 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


